Autsan

Vos an lenga piemontèisa Për amprende a dovré 'l sistema dle parlà locaj ch'a varda sì. Autsan Stat: Italia Region: Piemont Provincia: Provincia ëd Lissandria Nòm an italian: Alzano Scrivia Coordinà: Latitùdin: 45° 01′ 03.9′′ N Longitùdin: 8° 52′ 54.4′′ E Mostra an sla carta Autëssa: 77 m s.l.m. Surfassa: 2,13 km² Abitant: 378 (2017) Comun dj'anviron: Castelneuv Scrivia, Ìsola Sant Antòni, La Guassora, Molèj dij Tòrt CAP: 15050 Prefiss tel.: 0131 Còdes ÌSTAT: 006008 Còdes fiscal: A245 Sant protetor: san Lorens Festa dël borgh: 10 d'ost Sit istitussional Autsan (Alsan an dialèt local, Alzano Scrivia an italian) a l'é un comun dël Piemont ëd 378 abitant [1], ant la provinsa ëd Lissandria. Sò teritòri as treuva an sla riva oriental ëd la Scrivia nen lontan da soa confluensa ant ël Pò, ant la pian-a aluvional comprèisa antra ij Còj Tortonèis e 'l fium Pò. Stòria La cesa parochial ëd la Natività 'd MariaLe prime sorgiss ch'a documento l'esistensa dël pais a armonto a l'ann 973, anté ch'ël topònim ëd Curtis Acjani a l'é lijà a n'at ant ël qual ël marchèis Lambert ëd Bòsch (important famija aleràmica ch'a l'era present an coste bande) a don-a 'l borgh al prèive Roprand. Sò patrimòni a confluiss an séguit antra ij possediment ëd l'abassìa 'd Santa Maria 'd Lussedi, davzin a Trin. La giurisdission sël pais a passa peui sota l'influensa dla Comun-a 'd Torton-a e dël vësco 'd Torton-a Giseprand. Le sòrt d'Autsan a son gropà a cole tortonèise: dël sécol ch'a fa XII e XIII ël senari polìtich a l'é dominà da le contèise antra Guelf e Ghiblin e da la calà an Italia dl'imperador Federich I Barbarossa. Dël 1314 Luchin Viscont a pija Autsan, ch'a intra parèj sota la giurisdission dël Ducà 'd Milan e ch'a resta goernà da la famija Viscont fin al 1447 e da la famija Sfòrsa dal 1450 al 1526. Quand che Fransesch II Sfòrsa a meuir sansa lassé gnun erede, ël Ducà a passa offisialment a l'Imperi dj'Asborgh e a s'anandia la fase dla dominassion ëspagneula ch'a andrà anans fin al Setsent. Dël 1568 Autsan a l'é dàita an feod a la famija patrissia d'orìgin genoèisa dij Marin, ch'a l'avran ël tìtol ëd Marchèis ëd Castelneuv, e a l'estinsion ëd la famija dël 1778 ël feod a passa a la famija dij Tòrt ëd la vzin-a Molèj, ch'a l'avìa 'n castel an Autsan dagià dal Sinchsent. Dël Setsent ël pais, tanme tut ël Tortonèis, a passa sota la protession dël re Carl Emanuel III ëd Savòja. D'apress a la fin dla dominassion fransèisa dl'Imperi 'd Napoleon Bon-a-part, Autsan a intra definitivament ant ël Regn ëd Sardëgna, ant la Divison (peui Provinsa) ëd Lissandria, ant la Provinsa (peui Sircondari) ëd Torton-a e ant ël Mandament ëd Castelneuv Scrivia. Dël 1928 ël comun a ven unì a col ëd Molèj dij Tòrt për formé 'l neuv comun ëd Molèj Autsan, ma a oten torna soa indipendensa aministrativa dël 1946. Aministrassion Ël sìndich a l'é Adolfo Guagnini (dal 26/05/2014). Anliure esterne Sit istitussional Arferiment ↑ Sorgiss: ISTAT - Bilansi demogràfich al 01/01/2017 [1]. Ël Munissìpi Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi